Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 243

45. Megrendelések egyéb területekre történt múltbeli átirányításának bizonyítékai. Egyes esetekben rendelkezésre állhatnak a különbözõ területek árváltozásaira és a vevõk azt követõ reakcióira vonatkozó bizonyítékok. A termékpiac meghatározásához használt mennyiségi vizsgálatok általában a földrajzi piac meghatározásához is felhasználhatók, de figyelembe kell venni azt a tényt, hogy az árak nemzetközi összehasonlításai bonyolultabbak lehetnek számos tényezõ miatt, úgymint az árfolyammozgások, az adózás és a termékek megkülönböztetése. 5 „X” termék saját keresleti árurugalmassága annak a mércéje, hogy hogyan változik az „X” termék iránti kereslet „X” árának változása függvényében. Az „X” és „Y” termék közötti kereszt-árurugalmasság annak a mércéje, hogy hogyan változik az „X” termék iránti kereslet „Y” termék ára változásának függvényében. 2002/34/II. szám

Source: https://magyarkozlony.hu/hivatalos-lapok/0d2ec54993e610d02f6369c49ab38cb1f1139fbb/dokumentumok/be6f0d36b696c7273a5854d57d36152b60703eea/letoltes